74 



Stribe Fibrebrusk). Pigstraalens Forbindelse med „Bækkenet" 

 bestaar af et transversalt, lodretstillet Led, der er deelt i to 

 Dele, mellem hvilke der findes en dyb Indskjæring i Straalens 

 Grund, som omfatter en kjolformig Proces paa „Bækkenet". 

 De nøgne Flader paa denne og i Indskjæringen i Piggens 

 Grund er aldeles af samme Beskaffenhed som ved Kygfinnens 

 isolerede Pigge, fraregnet den Omstændighed, at „Bækkenets" 

 kjølformige Proces ikke er heelt symmetrisk. 



Muskulaturen bestaaer, ligesom hos Triacanthus, kun 

 af tre Muskler. Af de to forreste ligger M. exterior anterior 

 (ea) nærmest Midtlinien; den er, ligesom M. interior anterior 

 (ia), en flad, stærk Muskel, medens M. interior posterior (ip) 

 er meget spinkel. Mod en bagudgaaende Bevægelse fixeres 

 Straalen baade ved Hjælp af M. interior anterior og især af 

 M. exterior anterior; men iøvrigt ere Musklerne paa Grund af 

 Fiskens Lidenhed saa smaa, at de yderst let briste. 



For at forstaae Fixeringsmechanismen, maa det fremhæ- 

 ves, at Straalens Axe ikke er lodret paa Leddet, men at den 

 danner en Vinkel af omtrent 60°. Er Piggen (paa den døde 

 Fisk) abduceret, saa fixeres den yderst let mod en bagud- 

 gaaende Bevægelse ; men passer man paa at bevæge den i den 

 Retning, hvori den kan bevæges o: lodret paa Leddets Axe, 

 saa er det meget let at adducere den, særlig naar man derved 

 saa meget som muligt undgaaer at trykke den ind imod 

 „Bækkenet". Men skeer det ikke aldeles lodret paa Leddeaxen, 

 saa fixeres Straalen. Dette hændes derfor yderst let, naar 

 man vil forsøge at bevæge den; men det vil ogsaa skee, naar 

 Hundesteilen hugger med sin Bugpig, da denne i saa Tilfælde 

 er stillet skraat mod Legemets Axe. — Ved Anspændelse af 

 alle Piggens Muskler vil Fisken være istand til selvstændigt 

 at fixere den ved at presse dens nøgne Flader ind imod „Bække- 

 nets" kjølformige Proces, paa samme Maade, som det er om- 

 talt ved Rygfinnens isolerede Pigge. 



